Приложение 4

**Информация за текущото състояние на „Специализирана болница за рехабилитация – Марикостиново” ЕООД, гр. Петрич**

„Специализирана болница за рехабилитация – Марикостиново” ЕООД, гр. Петричс ЕИК 101510103 е лечебно заведение, еднолично дружество с ограничена отговорност, в което министърът на здравеопазването упражнява правата на държавата като едноличен собственик на капитала. Лечебното заведение е с предмет на дейност осъществяване на болнична помощ.

„Специализирана болница за рехабилитация – Марикостиново” ЕООД, гр. Петрич (СБР - Марикостиново ЕООД, гр. Петрич) е лечебно заведение, специализирано в болнична медицинска помощ в областта на физикалната и рехабилитационната медицина. Районът, обслужван от СБР - Марикостиново ЕООД, гр. Петрич, не е ограничен териториално, т.е. в лечебното заведение се хоспитализират пациенти от всички области на страната. Мисията на лечебното заведение е насочена към болнично лечение, рехабилитационни и физиотерапевтични процедури за лечение на заболявания на опорно-двигателен апарат, заболявания на периферната нервна система и гинекологични и кожни заболявания.

Стратегическите цели на СБР - Марикостиново ЕООД, гр. Петрич включват: Запазване здравето на хората чрез изграждане на модерна болница, отговаряща на нарастващите потребности на населението от рехабилитация, балнео и калолечение; Осигуряване на достъп и гарантиране на равнопоставеност; Гарантиране на качеството на медицинските дейности и услугите.

Към 31.12.2023 г. лечебното заведение отчита текущ финансов резултат печалба в размер на 5 хил. лв. Сравнено с регистрираната текуща печалба за 2022 г. (85 хил. лв.), през 2023 г. се наблюдава продължаване на положителната тенденция към отчитане на печалба, като намалението спрямо 2022 г. е с 80 хил. лв. Записаният капитал е увеличен с 495 хил. лв. и е в размер на 712 хил. лв. Собственият капитал на дружеството е 1 571 хил. лв. Дружеството не е декапитализирано. Общо резервите към 31.12.2023 г. са в размер на 854 хил. лв., от които 10 хил. лв. са резерв от последващи оценки, общи резерви в размер на 390 хил. лв. и други резерви 454 хил. лв. Към 31.12.2023 г. дружеството отчита липса на краткосрочни задължения към доставчици и липса на просрочени задължения. Паричните средства са намалени с 599 хил. лв. спрямо предходната година, а вземанията от клиенти и доставчици в края на 2023 г. се увеличават с 2 хил. лв. спрямо 2022 г. и са в размер на 80 хил. лв. Общо приходите за 2023 г. са 1 795 хил. лв. и са увеличени с 306 хил. лв. спрямо 2022 г. Общо разходите през 2023 г. са 1 790 хил. лв. и са увеличени с 386 хил. лв. спрямо тези за 2022 г.

Средносписъчният брой на персонала в дружеството през 2023 г. е без промяна спрямо 2022 г. и е 47 човека. Средномесечната брутна работна заплата за 2023 г. е 1 752 лв., при 1 389 лв. за 2022 г. Отчетено е увеличение на общия брой на преминалите болни с 641 пациента за 2023 г. (3 616) спрямо 2022 г. (2 975).

Към 30.06.2024 г. СБР – Марикостиново ЕООД регистрира отрицателен текущ финансов резултат – загуба от -101 хил. лв. Общо приходите са в размер на 837 хил. лв., а общо разходите за периода са 938 хил. лв. Дружеството не отчита наличие на просрочени задължения.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - <https://reports.appk.government.bg/Public/Public/Organizations> поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>